《题天法方丈，为能仁净秋江长老赋》
元代·张昱

大宗大派接秋江，砥柱中流露法幢。照世万缘俱是妄，行天一法迥无双。

当家谁道非临济，说法还须在老庞。蓦地绕床三振锡，更无言句两心降。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。